D Vokal /i/ - /u/ un /a/ - /ɑ/ sin also d Extrempunkt vo de mögliche Vokal. Wemmer de Vokalruum no wyter uffdeilt, cha mer wytri Vokal definiere. Für en Vordervokal, wo  offniger wie /i/ isch, sait mer deno "halbgschlosse", un für eine wo gschlossener wie /a/ isch, "halboffe". Des sin deno /e/, wie im Hochdütsche "See", un /ɛ/, wie im Wort "Herr". Rächts, in dr Zeichnig vum Mund, gseet mer d Position vo dr Zung bi denne Vokal.